[{"text_idx": "#000000", "text": "Toidud, mis aitavad rasva po\u0303letada"}, {"text_idx": "#000001", "text": "Mis on need toiduained, mis aitavad rasvapo\u0303letusprotsesse kehas kiirendada?"}, {"text_idx": "#000002", "text": "Siin on toodud nimekiri toiduainetest, mille lisamist oma igapa\u0308evasesse menu\u0308u\u0308sse vo\u0303iksid kaaluda, kui soovid kaalu kiiremini langetada. Ainult nende toitude so\u0308o\u0308misest kaalu langetamiseks muidugi ei piisa, kuid need vo\u0303ivad olla suureks abiks protsessi kiirendamisel."}, {"text_idx": "#000006", "text": "Vett vo\u0303id tarbida ka marjade vo\u0303i maitsetaimedega, kui Sulle lihtsalt vee joomine ei meeldi. Ku\u0308lmal ajal on hea juua vett kuumalt ingveri ja sidruniga vo\u0303i siis taimeteed."}, {"text_idx": "#000007", "text": "Roheline tee sisaldab lisaks ergutava toimega kofeiinile ka antioksu\u0308danti, mis aitab rasvu, eriti ko\u0303hurasva, po\u0303letada.Esiteks, aitab roheline tee keha po\u0303letikke kontrolli all hoida, ning po\u0303letikud on u\u0308ks faktoritest, mis mo\u0303jutab insuliini tundlikkust, millest omakorda so\u0303ltub rasvade ladestumine. Teiseks, aitab ta su\u0308sivesikute seedimist blokeerida ning seega kasutab keha rohkem energiat rasvadest, neid kiiremini po\u0303letades."}, {"text_idx": "#000008", "text": "Roheline tee ei pruugi aga ko\u0303igi inimeste puhul toimida ning ainuu\u0308ksi rohelise tee joomine ei aita kaalu langetada, kuid vo\u0303ib aidata kaalulangust kiirendada kui oled juba tervisliku toitumise ja trenni tegemisega alustanud. Halba rohelise tee tarbimine kaalulangetusele kohe kindlasti ei tee, nii et vo\u0303iksid selle oma menu\u0308u\u0308sse vo\u0303tta ja a\u0308ra proovida. Rohelist teed vo\u0303iksid tarbida kuni neli tassi tassi pa\u0308evas."}, {"text_idx": "#000009", "text": "Kaneeli on nii maitse pa\u0308rast, kui ravimina kasutatud juba tuhandeid aastaid ja seda loomulikult sellepa\u0308rast, et see nii maitseb ha\u0308sti, kui on tervislik. On to\u0303estatud, et lisaks abiks kaalulengetamisel on kaneeli tarbimisest kasu ka va\u0308ga paljude teiste haiguste puhul nagu na\u0308iteks Alzheimeri to\u0303bi ja suhkruhaigus."}, {"text_idx": "#000011", "text": "Kaneel sobib suurepa\u0308rasel nii magustae kui ka soolaste toitude maitsestamiseks. Seda vo\u0303iks tarbida umbes kaks teelusikat pa\u0308evas."}, {"text_idx": "#000012", "text": "Lisaks suurepa\u0308rasele maitsele ja ko\u0303igile teada olevale ergutavale toimele, vo\u0303ib kohv ka kaasa aidata kaalulangetamisele. Kohv sisaldab aineid, mis aitavad seedimist kiirendada, ning kiirema seedimise puhul vo\u0303id tarbida rohkem kaloreid kaalu nii kiiresti juurde vo\u0303tmata. Kohv sisaldab ka aineid, mis aitavad su\u0308sivesikute imendumist aeglustada ja seega ei muutu nad nii kiiresti rasvadeks."}, {"text_idx": "#000013", "text": "Lisaks aitab kohv rasvu lo\u0303hustada, kuid need rasvad saavad siiski kehast kaduda vaid siis, kui tarbid va\u0308hem kaloreid, kui kulutad. Ehk siis on rasvade lo\u0303hustamiseks kasu vaid siis, kui keha need rasvad ka kohe energiana a\u0308ra tarbib. Seega aitab kohv rasvu po\u0303letada juhul, kui oled juba dieedil vo\u0303i teed palju trenni."}, {"text_idx": "#000014", "text": "Kohvi miinus on aga see, et peale pikaajalist kohvi tarbimist muutub inimene nende toimete suhtes immuunseks, kuna keha harjub kohviga ning sellest pole enam abi.Kui soovid kohvi tarbida selleks, et see aitaks Sul rasvu kiiremini po\u0303letada, siis selleks, et see ka toimiks, oleks hea, kui teeksid kohvi joomise vahele pikemaid pause, et organism ei saaks kohvi toimega harjuda. Parim viis oleks seda teha nii, et jood kahe na\u0308dala jooksul kohvi ja siis vo\u0303tad kahena\u0308dalase pausi ning ja\u0308tkad ja\u0308lle peale kahte na\u0308dalat."}, {"text_idx": "#000015", "text": "Selleks, et kohv keharasvade po\u0303letamisel mo\u0303juks, peaksid jooma 1-3 tassi pa\u0308evas. Parim on kohvi juua mustalt ja kindlasti ilma suhkruta."}, {"text_idx": "#000022", "text": "Kala, mida vo\u0303iksid omega 3 rasvhapete saamiseks tarbida on na\u0308iteks lo\u0303he, heeringas, sardiinid, tursk ja tuunikala. Selleks, et piisavalt kasulikke aineid saada, vo\u0303iksid su\u0308u\u0308a kaks portsu kala na\u0308dalas."}, {"text_idx": "#000023", "text": "Kui Sulle kala su\u0308u\u0308a ei meeldi, siis vo\u0303id selle asemel vo\u0303tta ka omega 3 toidulisandeid ja tarbida neid vastavalt pakendil ma\u0308rgitud juhisele."}, {"text_idx": "#000025", "text": "O\u0303unaa\u0308a\u0308dikat soovitatakse vo\u0303tta 1-2 supilusikat pa\u0308evas, mitte rohkem, kui 1 supilusikata\u0308is u\u0308he korraga. Lihtsalt lusikaga a\u0308a\u0308dikat su\u0308u\u0308a ei ole muidugi just kuigi meeldiv, seega tuleks seda toidu sisse panna, na\u0308iteks salatikastmena, vo\u0303i segada tassita\u0308ie sooja veega, kuhu vo\u0303id lisada 1\u20442 teelusikata\u0308it kaneeli ja u\u0308he teelusika mett. Parim on seda juua igal hommikul enne so\u0308o\u0308ki vo\u0303i enne, kui so\u0308o\u0308d midagi va\u0308ga su\u0308sivesikuterikast (na\u0308iteks saia)."}, {"text_idx": "#000026", "text": "Ts\u030cilli vo\u0303ib lisada Su toidule vu\u0308rtsi, aidates samal ajal ka kiiremini kaalu langetada. Ta\u0308nu oma teravusele, to\u0303stab ts\u030cilli temperatuuri, mida keha toodab ning ta\u0308nu sellele po\u0303letab see ka rohkem kaloreid ning kiirendab seedimist. Lisaks aitab ts\u030cilli na\u0308ljatunnet va\u0308hendada."}, {"text_idx": "#000027", "text": "Selleks, et ts\u030cilli Sulle mo\u0303juks, ei ole seda vaja u\u0308ldse palju tarbida, u\u0308hest grammist kuivatatud ts\u030cillist pa\u0308evas piisab. Ts\u030cilli ei toimi aga nii ha\u0308sti inimestele, kes seda regulaarselt palju tarbivad, kuna keha on sellega juba harjunud, kuid halba mo\u0303o\u0303dukas koguses ts\u030cilli tarbimine tervisele kindlasti ei tee."}, {"text_idx": "#000029", "text": "Oliivio\u0303li vo\u0303iksid tarbida umbes 2 supilusikata\u0308it pa\u0308evas, mida ei ole raske ta\u0308ita, kui kasutada seda muude rasvainete asemel so\u0308o\u0308gitegemisel, na\u0308iteks praadimisel vo\u0303i salatikastmetes."}]